George Michael til sykehus etter kollaps
Torsdag forrige uke ble ambulansen sendt hjem til Artisten George Michael i London. Han ble behandlet av helsepersonell på stedet i fire timer, før han ble sendt til sykehus med ambulanse, skriver britiske The Sun. Hans agent sendte i ettermiddag ut en uttalelse etter at avisen avdekket at ambulansen ble kalt til «Faith»-sangerens hjem. - Som svar på dagens avisoppslag, kan vi bekrefte at George ble innlagt på sykehus den 22. mai. Han ble utskrevet sist helg, men har det bra og hviler. George Michaels representanter ville først ikke uttale seg om kollapsen, eller årsaken bak den. - Goerge Michael var på sykehuset for rutinetester og jeg har ikke noe mer å si, sa en talsperson til den britiske avisen. Det er ikke første gangen Michael behandles på sykehus. I 2011 var han nære døden på grunn av en lungebetennelse, og har hatt flere problemer med helsen opp igjennom årene.
George Michael (50) ble ført til sykehus etter å ha kollapset i sitt hjem i forrige uke.